# 2. gyakorlat

## Berezvai Dániel jegyzete <http://elte.3ice.hu/>

Kezdés: 14:30

## A tudomány változó jellegű

Hogyan lehet megkülönböztetni a tudományt a nem tudománytól?

## Mit jelent filozófiai választ adni?

Világos különbséget kell tenni a tudományos és filozófiai szemléletmód között. Első fejezetben mire jutottunk? Érdemes történeti nézőpontot alkalmazni. Ez bevonta még a technika fogalmát.

### Technika

Az ember ural egy helyzetet, technikai szituációt. Az történik, amit az ember akar. Ez a természetitől való elválás jelensége. Ennek következtében mesterséges létezők jönnek létre, melyek nem léteznek a természetben. Amikor különválunk a természettől, akkor mesterségesként hozzuk magunkat létre. Alkotói és szereplői (és szenvedői) vagyunk saját sorsunknak. Ez az evolúciós folyamat következménye. Technikai tudás, "techné" görög szó: "Tudni hogyan" kell megvalósítani valamit. Legfontosabb jellemzője, hogy a szituációtól függ. Univerzálisan, vagy az adott helyzetben érvényes?

### Filozófia

Egy olyan szemléletmód, amely kritikai. Bizonytalanság kinyilvánítása. Valamilyen, bizonyos szituációban van egy érvényes tudás, gondolhatjuk, hogy egy másik szituációban is érvényes lesz. Ezt meg lehet vizsgálni. Kritikai pozícióból indulunk ki: Nem biztos, hogy érvényes. Ősi formája kereskedők tevékenységében jelent meg. Egyik világban érvényes értékrendet (pl. áru értékét) nem triviálisan juttatja érvényre a szomszédos kultúrában. A termék értéke máshol más. Korábban, mindennek az értékét és értelmét rögzíteni igyekeztek. De ha kettő értékrend van… Ebben a helyzetben merült fel a kritikai gondolkodásmód/attitűd elterjedése. Egyes konkrét szituációkban érvényes technikai tudásból (pl. hogy kell vasat csinálni) összehozással, kritikai elemzéssel ki tudunk alakítani egy olyan univerzális ismeretrendszert, amiben az összes tudás benne van. Szituációtól függetlenül. Ez a világ fogalma. A teljesség, egész, ami mindenhol igaz. Mindenség. Minden tudás, minden ismeret. Akkori filozófusok Milétosz-ban (mai Görögország területén): Thalész, Anaximenész, Anaximandrosz. Thalész munkássága mindenre vonatkozott. Nem csak egy híres tétele van. Nem maradt fenn minden.

Ekkor (ma is, elvileg) minden tudás a filozófiában volt. Nem volt még tudomány.

### Tudomány

Gyakorlathoz való viszonya a filozófiának különös. Technikához való viszonya világos – eredményesség, sikeresség. Létre tudjuk-e hozni a mesterséges létezőt? Gyakorlat orientált. Ezzel szemben a kritikai nézőpont azt nézi, hogy az összesben érvényes legyen. Nem fontos, hogy "itt és most", konkrét gyakorlati helyzetben legyen. E helyett elrugaszkodik, a „nem itt és most érdekeli. Gyakorlat figyelmen kívül hagyása. E miatt nevezik a filozófiát haszontalannak, a szó gyakorlatias értelmében. A technika hasznos, (készítünk vele pl. nokedlit). A filozófia arról elmélkedik inkább, hogy van-e értelme enni. Gyakorlati értelme mégis világosan látható: Van-e olyan tudásunk, ami bármikor érvényes.

Nem megcsinálni akarunk valamit, hanem megérteni. Nem a "tudni hogyan", hanem a "tudni miért" / "tudni mit" kérdés érdekli. A kérdések száma végtelenné válik az adott témában. Mindig lehet tovább ragozni.

Miután az összes világ összes létezőjét megvizsgáltunk, akkor fog kiderülni, hogy van-e bármi értelme valaminek a világmindenség szempontjából. Az összes létező értelmét mondja meg a filozófia. Nem azt, hogy hogyan, hanem hogy egyáltalán meg kell-e csinálni. Az értelem maga azt jelenti, hogy a dolog nem önmagában, hanem egy rendszerben van, ami a világ egésze.

Az egész emberi gyakorlatban törekszünk ara, hogy mindennek legyen értelme, amit mondunk, csinálunk. Hogyan lehet eldönteni, hogy egy tevékenység értelmetlen? (Belátható módon sikertelen például.) Még mielőtt hozzáfognánk, el akarjuk dönteni, érdemes-e. A filozófia az egész emberi világ szempontjából nyújtja az értelmet. A tudományt minden oldalról megpróbáljuk jellemezni, leírni. Hogy kiderüljön, mi értelme van az egésznek. Nem az a fontos, hogy ki tudjuk számolni egy zárójeles kifejezés értékét. Mi értelme van az egésznek?

## Időrend

Az európai fejlődésben ez egy időrend is. Technika (egyidős az emberrel) → Filozófia (i.e. VII-VIII század) → Tudomány (i.e. IV század).

## Vannak más típusú világnézetek is

Világot alkotunk a filozófiával. A filozófiát megelőzően is voltak már világnézetek. A filozófia mellett ma is vannak. A filozófia a kritikai gondolkodásmódra hajt.

Más világnézetek nem az észt és a kritikai gondolkodásmódot használják.

Vallások, művészetek, mindennapi/hétköznapi világnézetek

## Vallásos világnézetek

Ugyan úgy egészet alkotnak, mindent megkérdeznek. De az érzelmek segítségével. Legfontosabb a hit. A hit valamivel való azonosulás. Nem ésszerű, racionális, hanem érzelmeken alapuló.

Hinni bármiben lehet. A hitrendszer, hiedelemrendszer megszabja, hogy mihez hogyan, milyen érzelmi állapottal viszonyuljunk. Van szent/jó, van gonosz/rossz, és a köztes dolgok.

Úgy, ahogy filozófiából sok van, úgy vallásból is. Van mi közül válogatni.

Vallások a filozófia előtt is léteztek.

## Művészetek

Művészi alkotás szintén világteremtő aktus. Vers, kép, film, regény. A művészet szabályai szerint alkotják.

Az alkotás az az emberi képesség, amely az érzékek, érzékszervek segítségével lehetséges.

## Három é betű

* Filozófia – ész / értelem
* Vallás – érzelem
* Művészet - érzékek

## Az ember komplex

Minden használ minden képességet. A vallás is lehet racionális például. De az számít, melyik domináns.

A művészetben hogyan jelenik meg a vallás, a vallásban a tudomány? Most nem fogunk vele foglalkozni.

## Mindennapi élet, hétköznapi felfogás

Ez a legősibb. Nincs egységes rendszer. Tapasztalat, hagyomány.

Tartalma: Murphy törvényei, közmondások. Meme az interneten.

Minden benne van, de rendezetlen.

Fontos szervező emberi képesség az akarat, ami működik itt. Mindenre akarunk valami értelmet. Muszáj túlélni, mindig kell kiút, nem lehet feladni.

Mágia, babonák, és mítosz a legősibb emberi világnézetek. Ezekből alakult ki a vallás, művészet, majd a filozófia.

Technika, gyakorlat Világnézetek:



Mágia



Mítosz



Filozófia, vallás, művészet, hétköznapi



Tudomány



## Tudomány = Technika + Filozófia

Mi történt i.e. IV században? A tudomány a filozófia, mint világnézet és technika, mint gyakorlati rendszer együttműködéséből jött létre.

Másfajta tudás jön létre, az univerzális, a szituációtól független ismeret.

Igazságra hajt, igazság = mindenhol érvényes.

Nem a technika és filozófia egésze játszik szerepet, de mindig van valami technikai és filozófiai, univerzális igénye, amit magának mond.

Mindig érvényes például Newton törvénye.

Kialakulnak Intézmények, tudósok, magatartások. Első kutatóintézmény Alexandriában volt; múzeum és könyvtár.

Számunkra legfontosabb Arisztotelész. Nem csak filozófiával foglalkozott, mindenhez értett. Eredetileg orvosnak készült, de a fizika, meteorológia, állattan, alkotmánytan, logika, poétika, retorika, stb. létrehozásához is hozzájárult műveivel. Nagyon fontos fordulópont, szaktudomány születését észlelhetjük ekkor. Számos tudományt hozott létre. Tudatosan csinálta, nem véletlenül.

A létezőt lehet úgy is vizsgálni, mint létezőt, azaz minden oldalról, minden vonatkozásban. Világot építünk köré. Ez a filozófia eljárása. Valamint lehet a létező egyes vonatkozásait külön-külön vizsgálni. Ezek a tudományos diszciplínák. (diszciplína = fegyelmezettség, nem rohangálunk ide-oda)

Tudományok (többes szám) megszületése ettől az időtől kezdődött. Tudatos módon.

Később a filozófiával a tudományt magát vizsgálják. De ez csak a XX. században lesz.

Előadás vége.